Скорост на звука
Скорост на звука е скоростта, с която звуковите вълни се разпространяват в дадена среда. Най-често под това понятие се разбира скоростта на звука във въздуха (343 m/s = 1234,8 km/h), но може да се отнася и за други среди, като тя зависи основно от плътността на средата.

Когато звуковата вълна достигне до гранична повърхнина между две среди, тогава една част от нея се отразява, а другата част преминава през границата. Свойството на всеки материал, което определя количеството на пропускане на звука, се нарича акустичен импеданс.

Скоростта на звука във въздух се променя в зависимост от метеорологичните условия. Основният фактор, който влияе, е температурата. Влажността има малък ефект, докато налягането няма никакъв ефект.

Таблицата представя скоростта на звука в различни среди при температура 20 °C.

Вижте също 
 Число на Мах

Източници 

Акустика
Скорост